Historia Albaniae
Historia Albaniae historiam Europae partim informat. Regio nunc Albania appellata antiquitate classica inter terras patebat quas Ardiaei, Albanoi, Amantini, Enchele, Taulantii, aliaeque gentes Illyricae, necnon tribus Thracorum et Graecorum habitabant, cum nonnullis coloniis Graecis secundum litus maris Adriatici constitutis. Quae regio saeculo tertio a.C.n. in dicionem imperii Romani redacta est, cum pars Dalmatiae, Macedoniae, Moesiaeque Superioris, provinciarum Romanarum, facta esset. Postea, regio in dicione Romana et Byzantina manebat, donec greges Slavorum immigrare saeculo septimo inciperent. Regio ad imperium Bulgaricum saeculo nono adiuncta est.